Anexa 6

**Modul de contabilizare a înființării plantațiilor viticole în cazul subvenționării**

*Date inițiale. O entitate în aprilie 201X a plantat viță de vie de soiuri de masă pe o suprafață de 10 ha. La 1 august 201X entitatea beneficiază de o subvenție de 250000 lei (10 ha × 25000 lei). La 1 iulie 201X+2 entitatea primește în exploatare spalierul instalat la costul de 346500 lei. Plantația de viță de vie este transferată în categoria pe rod la 31 decembrie 201X+4, la costul de intrare de 635700 lei. Entitatea stabilește durata de viață utilă a plantației viticole de 20 ani, iar a spalierului – 22,5 ani, valoarea reziduală a viței de vie este nulă, a spalierului - 69300 lei, iar valoarea amortizabilă – 277200 lei (346500 lei - 69300 lei). Entitatea a specificat în politicile contabile metoda liniară de calculare a amortizării viței de vie și a spalierului, începînd cu luna punerii în exploatare a acestor active. Entitatea nu dispune de instalaţii antiîngheț și antigrindină.*

Conform datelor din exemplu, entitatea contabilizează:

în perioada anilor 201X - 201X+4:

* înregistrarea costurilor de înființare, creștere și îngrijire a plantației viticole în sumă de 635700 lei – ca majorare a activelor biologice imobilizate în curs de execuţie şi majorare a amortizării imobilizărilor necorporale și corporale, a datoriilor curente, diminuare a stocurilor, costurilor activităților auxiliare și a costurilor indirecte de producție;
* înregistrarea costurilor aferente instalării spalierului în sumă de 346500 lei – ca majorare a imobilizărilor corporale în curs de execuție şi majorare a datoriilor curente, diminuare a stocurilor, costurilor activităților auxiliare și a costurilor indirecte de producție;

la 1 iulie 201X+2:

* înregistrarea la intrări a spalierului la costul de 346500 lei – ca majorare a imobilizărilor corporale și diminuare a imobilizărilor corporale în curs de execuție;
* calcularea amortizării lunare a spalierului în sumă de 1026,67 lei [(277200 lei ÷ 22,5 ani) ÷ 12 luni] – ca majorare a activelor biologice imobilizate în curs de execuţie și a amortizării imobilizărilor corporale[[1]](#footnote-2).

Pînă la punerea în exploatare a viței de vie suma amortizării spalierului inclusă în costul ei constituie 30800 lei (1026,67 lei × 30 luni), valoarea amortizabilă necalculată a spalierului la momentul înregistrării viței de vie în categoria pe rod este de 246400 lei (277200 lei - 30800 lei).

la 1 august 201X+2:

* încasarea subvenției în sumă de 250000 lei – ca majorare a numerarului și a veniturilor anticipate pe termen lung;

la 31 decembrie 201X+4:

* înregistrarea viței de vieîn exploatare în sumă de 635700 lei – ca majorare a activelor biologice imobilizate și diminuare a activelor biologice imobilizate în curs de execuţie.

se determină:

* valoarea amortizabilă a viței de vie și a spalierului în sumă de 882100 lei (635700 lei + 246400 lei);
* cota subvenției în valoarea amortizabilă a viței de vie și a spalierului – 0,28341 (250000 lei ÷ 882100 lei);
* valoarea amortizabilă a viței de vie:
* subvenționată – 180163 lei (635700 lei × 0,28341);
* nesubvenționată – 455537 lei (635700 lei - 180163 lei).
* valoarea amortizabilă a spalierului:
* subvenționată – 69832 lei (246400 lei × 0,28341);
* nesubvenționată – 176568 lei (246400 lei – 69832 lei).
* trecerea venitului anticipat pe termen lung în venit anticipat curent în mărime de 12499,75 lei (9008,15 lei + 3491,60 lei) – ca diminuare a venitului anticipat pe termen lung și majorare a venitului anticipat curent (180163 lei ÷ 20 ani = 9008,15 lei; 69832 lei ÷ 20 ani = 3491,60 lei);
* recunoașterea venitului curent din subvenție în sumă de 1041,65 lei (750,68 lei + 290,97 lei) – ca diminuare a venitului anticipat curent și majorare a venitului curent (9008,15 lei ÷ 12 luni = 750,68 lei; 3491,60 lei ÷ 12 luni = 290,97 lei).
* calcularea amortizării lunare a:
* a viței de vie – 2648,75 lei (635700 lei ÷ 20 ani ÷ 12 luni), inclusiv din valoarea nesubvenționată – 1898,07 lei (455537 lei ÷ 20 ani ÷ 12 luni), din valoarea subvenționată – 750,68 lei (180163 lei ÷ 20 ani ÷ 12 luni) – ca majorare concomitentă a costurilor activităților de bază în sumă de 1898,07 lei, a cheltuielilor curente în sumă de 750,68 lei și a amortizării activelor biologice imobilizate în sumă de 2648,75 lei;
* a spalierului – 1026,67 lei (246400 lei ÷ 20 ani ÷ 12 luni), inclusiv din valoarea nesubvenționată – 735,70 lei (176568 lei ÷ 20 ani ÷ 12 luni), din valoarea subvenționată – 290,97 lei (69832 lei ÷ 20 ani ÷ 12 luni) – ca majorare concomitentă a costurilor activităților de bază în sumă de 735,70 lei, a cheltuielilor curente în sumă de 290,97 lei și a amortizării imobilizărilor corporale în sumă de 1026,67 lei.
1. Deoarece criteriul de eligibilitate este stabilit în baza duratei de viață a plantației viticole, subvenția va fi luată în calculul amortizării ambelor active din momentul transferării acestei plantații în categoria pe rod. [↑](#footnote-ref-2)